Náprava (automobil)

Náprava je konštrukčný prvok automobilu, spájajúci nadstavbu automobilu s vozovkou. Nadstavbou automobilu sa myslí karoséria, alebo rám. Nápravu tvoria kolesá, systém zavesenia kolesa, systém uloženia kolesa a prípadne systémy: odpruženie, riadenie, pohon a brzdenie kolesa.

Funkcia systémov nápravy 
 Zavesenie kolesa: umožňuje vzájomný pohyb kolesa voči nadstavbe automobilu hlavne v zvislom smere.
 Uloženie kolesa: umožňuje rotáciu kolesa okolo osi.
 Odpruženie kolesa: vytvára pružné spojenie kolesa s nadstavbou automobilu.
 Riadenie kolesa: umožňuje natáčanie kolesa okolo osi riadenia.
 Pohon kolesa: privádza krútiaci moment do osi kolesa.
 Brzdenie kolesa: privádza brzdný moment do osi kolesa.

Zdroje 
 Močkoř R.: Motorové vozidlá II. Podvozkové orgány. SjF STU Bratislava, 1997.

Podvozok automobilu